Die ligging van Beta Aquarii (in die rooi sirkel).
Bayer-naam β Aquarii
Spektraaltipe G0 Ib
Regte klimming 21h 31m 33.53171s
Deklinasie -05° 34′ 16.2320″
Skynmagnitude (m) 2,87
Massa (M☉) 6-6,5
Radius (R☉) 50
Ligsterkte (L☉) 2 300
Ouderdom (jaar) 60 miljoen
Temperatuur (K) 5 700
Sadalsuud, Saad el Sund, β Aqr, 22 Aqr, ADS 15050 A, BD–06 5770, CCDM J21316-0534A., GC 30137, FK5 808, HD 204867, HIP 106278, HR 8232, SAO 145457
Beta Aquarii (β Aqr), met die tradisionele naam Sadalsuud, is ’n dubbelster in die sterrebeeld Waterdraer (Aquarius). Dit is sowat 540 ligjare van die Son af geleë.
Sadalsuud is die helderste ster in die Waterdraer, met ’n skynbare magnitude van 2,87 en ’n sterreklassifikasie van G0 Ib. Sedert 1943 dien die ster se spektrum as een van die stabiele punte waarvolgens ander sterre geklassifiseer word. Die ster se massa is sowat 6 tot 6,5 keer dié van die sonmassa, maar sy ligsterkte 2 300 keer die Son s'n; dit dui op ’n radius van 50 keer dié van die Son. Dit is sowat 60 miljoen jaar oud, oud genoeg vir ’n ster van sy massa om ’n superreus te word. Die geskatte effektiewe temperatuur van die ster se buitenste skil is sowat 5 700 K, en dit gee dit die kenmerkende geel skynsel van ’n G-tipe ster.
X-strale van die ster se kroon is waargeneem met die Chandra-X-straalsterrewag; een van die eerste kere vir ’n G-tipe superreus. ’n Sekondêre X-straalbron naby Beta Aquarii kom waarskynlik van ’n bron buite die ster se sterrestelsel.
Die dubbelster se Bayer-naam is "Beta Aquarii" en sy Flamsteed-naam "22 Aquarii". Die tradisionele naam, "Sadalsuud", kom van die Arabiese سعد السعود sa‘d al-su‘ūd, "die geluk van gelukke". Ander spellings wat soms aangetref word, is Sad es Saud, Sadalsund en Saad el Sund.
In 2016 het die Internasionale Astronomiese Unie se sternaamwerkgroep (WGSN) die naam "Sadalsuud" vir die A-komponente van die ster goedgekeur omdat hulle eiename aan individuele sterre toegeken het in plaas van aan stergroepe.
↑ 1,0 1,1 (1973) “Spectral Classification”. Annual Review of Astronomy and Astrophysics 11. doi:10.1146/annurev.aa.11.090173.000333.
↑ 3,0 3,1 3,2 3,3 (1966) “UBVRIJKL photometry of the bright stars”. Communications of the Lunar and Planetary Laboratory 4 (99).
↑ 4,0 4,1 4,2 4,3 4,4 Smiljanic, R. et al. (April 2006), "CNO in evolved intermediate mass stars", Astronomy and Astrophysics 449 (2): 655–671, doi:10.1051/0004-6361:20054377, Bibcode: 2006A&A...449..655S
↑ 5,0 5,1 Kaler, James B. "Sadalsuud (Beta Aquarii)". Stars. University of Illinois. Besoek op 2010-01-17.
↑ 6,0 6,1 6,2 (Julie 2005) “Chandra Observations of Coronal Emission from the Early G Supergiants α and β Aquarii”. The Astrophysical Journal 627 (1): L53–L56. doi:10.1086/431977.
↑ "bet Aqr -- Star in double system". SIMBAD. Centre de Données astronomiques de Strasbourg. Besoek op 2010-05-17.
An Atlas of the Universe: Wentelbane van veelvoudige sterre
Harvard Map Collection Mercator Globes
β Aquarii by AladinPreview
Beta Aquarii op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's
Koördinate: 21h 31m 33.5341s, −05° 34′ 16.22″
Ontsluit van "https://af.wikipedia.org/w/index.php?title=Beta_Aquarii&oldid=2014494"
Die bladsy is laas op 11 Julie 2019 om 12:28 bygewerk.